เช็คอุณหภูมิ รักษาอุณหภูมิแล็ปท็อปให้เย็นอยู่เสมอ
คอมบางเครื่องไม่ต้องมีโปรแกรมแยกก็เช็คอุณหภูมิภายในได้เลย แต่ส่วนใหญ่คุณต้องไปดาวน์โหลดแอพเพิ่มเติม ถึงจะเข้าถึงข้อมูลที่ว่าได้ เดี๋ยวนี้มีให้เลือกเยอะแยะ ทั้งแอพฟรีและแบบเสียเงินในราคาย่อมเยา  แอพที่แนะนำก็เช่น Real Temp, HWMonitor, Core Temp และ Speed Fan จริงๆ แล้วแอพที่ว่ามาก็ใช้ดีพอๆ กัน ขึ้นอยู่กับคุณว่าอยากใช้แอพฟรีหรือเสียเงิน รวมถึงขึ้นอยู่กับแพลตฟอร์มที่เลือกด้วย พอเลือกโปรแกรมได้แล้ว ก็ให้ดาวน์โหลดลงคอม ต้องเลือกเว็บที่ปลอดภัย โดยเอาชื่อโปรแกรมไปค้นใน search engine พยายามเลือกเว็บ official ของโปรแกรมเอง เจอแล้วก็ดาวน์โหลดไฟล์ติดตั้งลงคอมได้เลย เวลาจะดาวน์โหลดโปรแกรม ให้คลิกปุ่ม "Download" ของโปรแกรมอะไรก็ตามที่คุณเลือก แล้วจะมีหน้าจอโผล่มาแนะนำขั้นตอนการติดตั้ง พอหน้าจอโผล่ขึ้นมา ให้คลิก "Run" ในขั้นตอนติดตั้ง ถ้าไม่มีหน้าจอโผล่มา อาจจะต้องหาก่อนว่าไฟล์ที่ดาวน์โหลดมาอยู่ที่ไหนในคอม แล้วคลิกไฟล์เพื่อเริ่มขั้นตอนการติดตั้ง จากนั้นติดตั้งไปตามขั้นตอนที่ปรากฏในหน้าจอ ถ้าไม่รู้ว่าจะปรับแต่ง settings ยังไงดี ก็ให้ใช้ default settings หรือค่าตั้งต้นไป พอติดตั้งโปรแกรมแล้ว ก็ให้คลิกเพื่อเปิดโปรแกรมขึ้นมา ส่วนใหญ่เปิดแล้วจะเจอหน้าจอแสดงอุณหภูมิข้างในของแล็ปท็อป แต่บางโปรแกรมก็จะแสดงอุณหภูมิสูงสุดของแล็ปท็อปที่ไม่ควรเกินนั้นด้วย และมีให้คุณตั้งได้ ว่าจะให้โปรแกรมเตือนเมื่ออุณหภูมิแล็ปท็อปสูงเท่าไหร่  ปกติอุณหภูมิสูงสุดจะอยู่ที่จุดเดือด คือ 100°C (212°F) แต่ยังไงให้อ่านคู่มือดู ว่าอุณหภูมิสูงสุดของคอมที่ใช้คือเท่าไหร่ อุณหภูมิที่แนะนำของแล็ปท็อป คือต่ำกว่า 50°C (122°F) เพราะงั้นพยายามใช้อย่าให้เกินนี้ ปกติค่าของแล็ปท็อปทั่วไปจะเป็น "passive" cooling เวลาไม่ได้เสียบชาร์จ เพื่อประหยัดแบต แต่ถ้าเครื่องร้อนจัดประจำ (overheating) ก็ต้องเปลี่ยนเป็นระบายอากาศแบบ active ให้ไปที่ power options ใน control panel คลิก "Change power settings" ในแผนที่จะเปลี่ยน แล้วคลิก "Change advanced power settings" อาจจะต้องมองหาสักหน่อยกว่าจะเจอ ให้สังเกตชื่อประมาณว่า "Processor power management" หรือ "Power saver settings" ในหัวข้อพวกนี้ จะมีตัวเลือกให้เปลี่ยน cooling เป็นแบบ active ถึงจะหาที่เย็นๆ ทำงานตลอดได้ยาก แต่ก็พยายามหลบแดดหรือเข้าที่ร่มลมตกหน่อย เพราะยิ่งอากาศเย็น ก็ยิ่งช่วยลดภาระให้คอม ย้ำว่าถ้าเป็นไปได้ พยายามอย่าใช้แล็ปท็อปในที่ที่ร้อนเกิน 35°C (95°F) เปิดพัดลมจ่อแล็ปท็อปก็ช่วยระบายความร้อนได้อีกแรง ถ้าวางแล็ปท็อปบนพื้นผิวนุ่มๆ เช่น หมอน หรือผ้าห่ม จะทำให้ระบายความร้อนได้ยาก อากาศไม่ค่อยถ่ายเท แนะนำให้วางแล็ปท็อปบนพื้นผิวราบเรียบ แข็งแรง เช่น หน้าโต๊ะ และเช็คว่าไม่มีอะไรบังช่องระบายอากาศ ถ้าจำเป็นต้องวางแล็ปท็อปบนตักเวลาใช้งาน ให้หา cooling pad หรือพัดลม external มาเสียบเพิ่ม ถ้าใช้งานแล็ปท็อปแบบ overdrive ตลอดเวลา ก็ร้อนจัดแน่นอน พยายามสลับไปใช้งานในโหมดเซฟแบต (battery-saving mode) บ้าง จะช่วยลดพลังงานที่ต้องใช้ คอมก็เย็นลงด้วย อีกวิธีลดการใช้พลังงานก็คือถอดปลั๊กทุกครั้งที่มีโอกาส เพราะแล็ปท็อปส่วนใหญ่จะเข้าโหมดประหยัดพลังงานทันทีถ้าไม่ได้เสียบชาร์จ ถ้าฝุ่นผงสะสมตามพัดลมและช่องระบายอากาศ ก็แน่นอนว่าจะระบายความร้อนได้ไม่ดีอย่างเคย วิธีแก้คือต้องหมั่นทำความสะอาดพัดลมเรื่อยๆ ง่ายสุดคือปิดเครื่องและถอดปลั๊ก จากนั้นใช้ฉีดพ่นลมอัดกระป๋องเข้าไปในช่องระบายอากาศ แต่ต้องพ่นแค่สั้นๆ เท่านั้น อย่าแช่ยาว  หรือใช้คอตตอนบัดเช็ดฝุ่นผงออกมา อีกวิธีคือใช้เครื่องดูดฝุ่นสำหรับใช้กับคอม/แล็ปท็อปโดยเฉพาะ รับรองดูดฝุ่นผงที่สะสมออกมาได้หมดจด
เลือกโปรแกรมหรือแอพ. ดาวน์โหลดโปรแกรม. ติดตั้งโปรแกรม. เปิดโปรแกรม. ตั้ง cooling method เป็น "active". ใช้แล็ปท็อปในที่อากาศเย็น. อย่าใช้แล็ปท็อปบนที่นุ่มๆ. ลดพลังงานที่ต้องใช้. ทำความสะอาดพัดลม.
https://www.wikihow.com/Check-the-Temperature-of-Your-Laptop https://www.wikihow.com/Check-the-Temperature-of-Your-Laptop
Checking the Temperature Ensuring Your Laptop Stays Cool